Diari Oficial de la Generalitat Valenciana


Sumari del DOGV 7929, del 01-12-2016 (2016/9017)

Informació pública del programa d'actuació integrada 5, 6 i 7 del sòl urbanitzable Industrial Oquí.
---------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9017


Data del document
:   07-11-2016

Organisme emissor
:   Ajuntament de Pedreguer

Tipus de document
:   Anunci

Descriptors 

:   * Pedreguer
    * pla d'urbanisme
    * administració local

Informació pública del programa d'actuació integrada 5, 6 i 7 del sòl urbanitzable Industrial Oquí. [2016/9017]  
El Ple de l'Ajuntament, en sessió realitzada el 27 d'octubre de 2016, va adoptar, entre altres, el següent acord:  
Vist l'expedient de tramitació del PAI dels sectors 5, 6 i 7 del sòl urbanitzable Industrial Oquí, i vista la proposta d'Alcaldia, els informes tècnics, jurídics i d'Intervenció, i el dictamen favorable de la Comissió d'Urbanisme de 20 d'octubre, el Ple de l'Ajuntament, amb el vot favorable d'11 membres (Compromís, PP i PSOE) i 2 vots en contra de la CUP, que supera el quòrum de majoria absoluta del nombre legal de membres de la corporació, d'acord amb l'establit en l'article 47.2.ll de la Llei 7/1985, adoptà els següents acords:   
  
1r. Justificar prèviament mitjançant informe favorable d'Intervenció el compliment previ de l'article 128.3 de la Llei urbanística valenciana i l'article 270 del Reglament d'ordenació i gestió territorial y urbanística (ROGTU), i d'acord amb l'expedient de modificació de crèdit 5/2016, aprovat inicialment en el punt anterior.  
2n. Sotmetre a informació pública el PAI dels sectors 5, 6 i 7 de sòl urbanitzable Industrial Oquí, promogut per l'Ajuntament de Pedreguer per gestió directa, comprensiu de la documentació següent:  
- Document de justificació de la integració territorial.  
- Pla parcial.  
- Programa  
- Projecte d'urbanització.  
- Estudi de tràfic.  
  
Aquests arrepleguen les modificacions conseqüència de la proposta abans citada i anul·len i substitueixen els anteriorment presentats.  
- Estudi d'inundabilitat.  
- Estudi de prospecció arqueològica.  
- Estudi d'impacte ambiental.  
- Estudi d'integració paisatgística i resultats del PPP.  
La informació pública es realitzarà en els termes determinats en l'article 272 del ROGTU, Ordre de 26 d'abril de 2007, i articles concordants respecte a la legislació ambiental, per mitjà d'anunci conjunt de l'alternativa tècnica i la proposició jurídica i econòmica publicat en el Diari Oficial de la Generalitat Valenciana i, simultàniament o amb posterioritat, en un diari no oficial d'àmplia difusió en el municipi.  
  
Així mateix, procedir simultàniament a la notificació formal i individualitzada de l'acord als interessats i als que conste en el Cadastre com a titulars de drets afectats per l'actuació proposada.  
L'anunci d'informació pública farà constar la possibilitat de formular al·legacions al contingut de la documentació anteriorment assenyalada en el termini de 45 dies a comptar des de l'endemà de l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació urbanística proposada i, en conseqüència, a no pertocar la presentació d'alternatives tècniques ni proposicions juridicoeconòmiques.  
3r. Sol·licitar novament els informes sectorials dels distints departaments i òrgans competents de les administracions públiques afectades en les seues competències respectives i informes de les empreses que gestionen o exploten infraestructures de serveis declarats essencials o d'utilitat pública.  
4t. Notificar l'acord als possibles interessats, inserir anunci en el Diari Oficial de la Generalitat Valenciana, tauler d'anuncis de l'Ajuntament i en un diari no oficial d'àmplia difusió en el municipi.  
  
Durant l'esmentat termini d'informació pública, comptador a partir de la publicació d'edicte en el Diari Oficial de la Generalitat Valenciana, els interessats podran consultar els documents integrants de l'expedient en l'Ajuntament de Pedreguer, en horari d'oficina (de dilluns a divendres de 10.00 a 14.00 hores), així com en la pàgina web municipal www.pedreguer.es, i presentar les al·legacions que estimen oportunes. Per a la consulta amb el tècnic de l'Ajuntament l'horari serà els dimarts i dijous de 12.00 a 14.00 hores.  
Aixi mateix, es fa constar que el present programa es promogut per l'Ajuntament de Pedreguer per gestió directa, i queda exclosa la possibilitat de formular programes (alternatives tècniques i/o proposicions juridicoeconòmiques) en competència amb el municipal.  
  
Pedreguer, 7 de novembre de 2016.- L'alcalde: Sergi Ferrús Peris.